

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL LEIDIMO ORGANIZUOTI KLAIPĖDOS ŠVIESŲ FESTIVALĮ**

2018 m. sausio 31 d. Nr. AD1-295

Klaipėda

Vadovaudamasis Renginių organizavimo viešojo naudojimo teritorijose taisyklių, patvirtintų Klaipėdos miesto savivaldybės tarybos 2004 m. kovo 25 d. sprendimu Nr. 1-101 „Dėl Renginių organizavimo viešojo naudojimo teritorijose taisyklių patvirtinimo“ (Klaipėdos miesto savivaldybės tarybos 2011 m. gruodžio 22 d. sprendimo Nr. T2-410 redakcija), 15 punktu ir atsižvelgdamas į VšĮ „Klaipėdos šventės“ 2018-01-29 prašymą Nr. (1.16)1-5:

1. Leidžiu VšĮ „Klaipėdos šventės“ š. m. vasario 14–18 dienomis nuo 18 val. iki 23 val. (pasirengti ir įrangai sutvarkyti – nuo 2018-02-01 7.30 val. iki 2018-02-26 18 val.) organizuoti Klaipėdos šviesų festivalį pagal numatytą programą:

1.1. 2017 m. vasario 14–18 dienomis nuo 18.00 val. iki 23.00 val.:

1.1.1. šviesų ir garso instaliaciją „Šimtmečių vartai“ Turgaus gatvėje;

1.1.2. šviesų instaliaciją „Lietuvos valstybės simboliai“ ant Klaipėdos valstybinio muzikinio teatro bokšto (Danės g. 19);

1.1.3. šviesų instaliaciją „Šimtmečio laiko juosta“ Danės skvere ties Atgimimo aikšte;

1.1.4. šviesų instaliaciją „Jie buvo čia“ Danės skvere šalia paminklo Vieningai Lietuvai;

1.1.5. vaizdo projekciją „Klaipėdos vynuogė“ ir meninę instaliaciją ,,Šviečiantys suoliukai“ Mažosios Lietuvos istorijos muziejaus kiemelyje (Didžioji Vandens g. 2);

1.1.6. interaktyvų šviesų projektą ,,Žvaigždėtas dangus“ KKKC Meno kieme (Bažnyčių g. 4);

1.1.7.šviesų instaliaciją „Matrix“ Klaipėdos kultūrų komunikacijų centre (Didžioji Vandens g. 2.);

1.1.8. šviesų instaliaciją ,,Begalybė“ Kurpių skverelyje (Mėsininkų ir Kurpių gatvių sankirtoje);

1.1.9. Katino skulptūros šviesų instaliaciją Kalvių ir Pasiuntinių gatvių sankirtoje;

1.1.10. įvairių šviesų instaliacijas ir interaktyvias pramogas „Šeimų erdvė“ Teatro a.;

1.1.11. šviesų ir vaizdo instaliaciją „Kaukė–karnavalas“ skvere prie skulptūros „Neringa“ (Taikos pr. ir Bangų g. sankirtoje);

1.1.12. šviesų instaliaciją „Bermudų trikampis“ Vingio ir Smiltelės gatvių sankirtoje esančių daugiabučių kieme;

1.1.13.įvairias šviesų instaliacijas „Balsiukų kiemas“ Klaipėdos Eduardo Balsio menų gimnazijos kiemelyje (Statybininkų pr. 2);

1.1.14. šviesų instaliaciją „Šimtmečio švyturys“ (Karklų g. 2 / Kalvos g. 8) ir „Trispalvė“ (Kanto g. 7);

1.1.15. projektą „Skėčių alėja“ Kristijono Donelaičio aikštėje;

1.1.16. vaizdo projekciją ,,Žaidimas“ skvere prie burlaivio „Meridianas“ švartavimosi krantinės (Kepėjų g.);

1.1.17. interaktyvią šviečiančią karuselę ,,Vaikų džiaugsmas“ Dienovidžio skvere (Pasiuntinių ir Tomo gatvių sankirtoje);

1.1.18. unikalią lėlių parodą „Pasivaikščiojimas po stebuklo laukiančią Jeruzalę“ buv. Šv. Jono bažnyčios vietoje (Turgaus g. 21);

1.1.19. Klaipėdos apskrities vyriausiojo policijos komisariato atšvaitų dalinimo akciją Klaipėdos senamiestyje;

1.2. vasario 15 d. nuo 19.00 val. iki 20.00 val. iliuminaciją šviesomis ,,Šviečiantys langai“ Klaipėdos aukštosios jūreivystės mokyklos bendrabutyje (Karklų g. 2 / Kalvos g. 8);

1.3. vasario 16 d. nuo 18.30 val. iki 19.30 val. šventinę žvakių instaliaciją „Mylinti Lietuvą širdis“ Karlskronos a.;

1.4. vasario 17 d. nuo 20 val. iki 22.00 val. gyvūnų paradą „Mama, tėtis, aš ir šuo“ nuo Teatro aikštės iki Turgaus aikštės senamiesčio gatvelėmis.

2. Nustatau, kad renginio organizatoriai (VšĮ „Klaipėdos šventės“, direktorius Romandas Žiubrys, mob. 8 611  45 690) privalo:

2.1. užtikrinti žmonių ir renginyje naudojamo turto saugumą, suderinti su policija viešosios tvarkos ir saugaus eismo užtikrinimo planą;

2.2. suderinti su Klaipėdos apskrities priešgaisrinės gelbėjimo valdybos Priešgaisrinės priežiūros skyriumi laikinų statinių (scenos, užtvarų, prekybos vietų, laikinų kelio ženklų ir kt.) išdėstymo schemas ir suderinto dokumento kopiją pristatyti Viešosios tvarkos ir Investicijų ir ekonomikos departamento Licencijų, leidimų ir vartotojų teisių apsaugos skyriams;

2.3. suderinti su policija eismo organizavimo schemą.

3. Prašau Klaipėdos apskrities vyriausiojo policijos komisariato viršininką A. Motuzą:

3.1. užtikrinti viešąją tvarką ir saugų eismą renginių metu bei nuo vasario 14 d. 15 val. iki vasario 18 d. 24 val. sustiprinti Teatro aikštės, Turgaus gatvės atkarpos nuo Teatro a. iki Tiltų g., Šv. Jono bažnyčios skvero ir Dienovidžio skvero, skvero ties burlaivio „Meridianas“ švartavimosi krantine, Kurpių skvero kontrolę vaizdo stebėjimo kameromis ir patruliavimu;

3.2. uždrausti autotransporto eismą (laikinai įleidžiant tik renginius aptarnaujantį transportą) nuo vasario 2 d. 7.30 val. iki vasario 3 d. 7.30 val. Turgaus gatvės atkarpoje nuo Mėsininkų g. iki Teatro a.;

3.3. uždrausti autotransporto eismą (laikinai įleidžiant tik renginius aptarnaujantį transportą) nuo vasario 3 d. 7.30 val. iki vasario 23 d. 24 val. Turgaus gatvės atkarpoje nuo Tiltų g. iki Teatro a.;

3.4. uždrausti autotransporto eismą (laikinai įleidžiant tik renginius aptarnaujantį transportą) nuo vasario 23 d. 24.00 val. iki vasario 26 d. 17.00 val. Turgaus gatvės atkarpoje nuo Mėsininkų g. iki Teatro a.;

3.5. uždraustų autotransporto eismą (laikinai įleidžiant tik renginius aptarnaujantį transportą) nuo vasario 2 d. 7.30 val. iki vasario 14 d. 16.00 val. ir nuo vasario 18 d. 24.00 val. iki vasario 26 d. 17.00 val. Teatro g. atkarpoje nuo Jono g. iki Turgaus g.;

3.6. uždrausti autotransporto eismą (laikinai įleidžiant tik renginius aptarnaujantį transportą) nuo vasario 2 d. 7.30 val. iki vasario 26 d. 17.00 val. Sukilėlių g. atkarpoje nuo Tomo g. iki Turgaus g.;

3.7. uždrausti autotransporto eismą (laikinai įleidžiant tik renginius aptarnaujantį transportą) nuo vasario 14 d. 16.00 val. iki vasario 18 d. 24.00 val. Teatro gatve;

3.8. uždrausti autotransporto eismą (laikinai įleidžiant tik renginius aptarnaujantį transportą) nuo vasario 15 d. 16.00 val. iki vasario 18 d. 24.00 val.:

3.8.1. Kurpių gatvės atkarpoje nuo Turgaus g. iki Tiltų g.;

3.8.2. Žvejų gatvės atkarpoje nuo Pilies g. iki Tiltų g.;

3.8.3. Bažnyčių g.;

3.8.4. Aukštosios gatvės atkarpoje nuo Daržų g. iki Aukštosios g. 2;

3.8.5.Vežėjų gatvės atkarpoje nuo Daržų g. iki Turgaus g.;

3.9. uždrausti autotransporto stovėjimą (laikinai įleidžiant stovėti tik renginius aptarnaujantį transportą:

3.9.1. nuo vasario 2 d. 7.30 val. iki vasario 23 d. 24.00 val. Turgaus gatvės atkarpoje nuo Tiltų g. iki Teatro a.;

3.9.2. nuo vasario 23 d. 24.00 val. iki vasario 26 d. 17.00 val. Turgaus gatvės atkarpoje nuo Mėsininkų g. iki Teatro a.;

3.9.3. nuo vasario 14 d. 16.00 val. iki vasario 18 d. 23.00 val.:

3.9.3.1. Mažosios Vandens gatvės atkarpoje nuo Kurpių g. iki Turgaus g.;

3.9.3.2.Kurpių gatvės atkarpoje nuo Turgaus g. iki Mažoji Vandens g.;

3.9.3.3.Kepėjų gatvės atkarpoje nuo Mažoji Vandens g. iki Kurpių g.;

3.9.3.4.Mėsininkų gatvės atkarpoje nuo Kurpių g. iki Kalvių g.;

3.9.3.5.Kurpių gatvės atkarpoje nuo Mėsininkų g. iki Kurpių g. 3;

3.9.3.6.Kalvių gatvės atkarpoje nuo Mėsininkų g. iki Kalvių g. 15;

3.9.3.7.Teatro g.;

3.10. leisti vasario 3–23 dienomis pėsčiųjų tako aikštelėje ties Turgaus g. ir Sukilėlių g. sankirta stovėti renginio aptarnavimo krovininio transporto priekabai.

4. Prašau:

4.1. UAB „Gatvių apšvietimas“ direktorių D. Aleksandrovą (mob. 8 656 36 787) pastatyti laikinuosius kelio ženklus pagal renginio organizatorių policijoje suderintą eismo organizavimo schemą, užtikrinti apšvietimo išjungimą ir įjungimą pagal suderintą scenarijų bei elektros įrangos prisijungimą prie elektros tiekimo šaltinių renginių vietose;

4.2. VšĮ „Klaipėdos keleivinis transportas“ direktorių Gintarą Neniškį (mob. 8 618 15 600) skirti papildomus viešojo transporto reisus gyventojų pervežimui vasario 15–17 d. iki 24 val.

5. Įpareigoju:

5.1. Miesto tvarkymo skyriaus vedėją I. Šakalienę:

5.1.1. užtikrinti Atgimimo aikštės, skvero ties burlaivio „Meridianas“ švartavimosi krantine, Danės upės krantinių pėsčiųjų takų tarp Biržos ir Pilies g. tiltų, Danės skvero nuo fontano iki paminklo „Arka“, Danės skvero ties Atgimimo a., Karlskronos skvero (tik vasario 16 d.), Mažosios Lietuvos istorijos muziejaus kiemo, Klaipėdos kultūrų komunikacijų centro Menų kiemo, skvero Mėsininkų ir Kurpių gatvių sankirtoje, Turgaus g., Dienovidžio skvero, skulptūros „Neringa“ skvero švarą (taip pat ir sniego valymą) prieš renginius ir po jų;

5.1.2. nuo vasario 14 d. iki vasario 18 d. įrengti po laikiną biotualetą ir atliekų surinkimo konteinerius pagal organizatorių parengtas ir suderintas schemas;

5.2. Informavimo ir e. paslaugų skyriaus vedėją V. Venckutę-Palaitienę informuoti gyventojus apie eismo organizavimo pakeitimus Klaipėdos šviesų festivalio metu;

5.3. Investicijų ir ekonomikos departamento Licencijų, leidimų ir vartotojų teisių apsaugos skyriaus vedėją J. Uptienę išduoti leidimus prekybai ir vienkartines licencijas verstis mažmenine prekyba alkoholiniais gėrimais renginių metu pagal organizatorių parengtą ir suderintą schemą (2.2 p.):

5.3.1. viešojo maitinimo įmonėms š. m. vasario 14–18 dienomis nuo 18 val. iki 23 val. tik išpilstant nedūžtančioje taroje ir tik užtikrinant vartojimą vietoje;

5.3.2. prekybos įmonėms š. m. vasario 14–17 dienomis nuo 18 val. iki 20 val. išsinešti;

5.4. Viešosios tvarkos skyriaus Administracinės veiklos poskyrio vedėją M. Poimanskį išduoti organizatoriams leidimą renginiams, įvykdžius įpareigojamus (2.2 p.).

|  |  |
| --- | --- |
| Savivaldybės administracijos direktorius | Saulius Budinas |

Parengė

Administracinės veiklos poskyrio vedėjas

Marius Poimanskis, tel. 21 82 00

2018-01-31